
  SMERNICA č. 1/2022 o absolventských písomných prácach 





Predložila: PhDr. Mgr. art. Júlia Bukovinská, 
                  Mgr. Tamás Horkay, PhD.
                  Mgr. art. Tetiana Lubska

Schválili:   Mgr. art. Aneta Hollá, Art.D., riaditeľka školy
                  Mgr. Tomáš Oravec, PhD., zástupca riaditeľky školy



Košice 8. 10. 2026





Článok 1
Úvodné ustanovenia

1. Absolventská písomná práca je samostatným dielom študenta, ktoré patrí k základným požiadavkám na splnenie študijných povinností každého konzervatoristu.  Jej obhajoba je jednou z podmienok úspešného ukončenia štúdia v riadnom termíne. V zmysle zákona č. 245/2008 Z.z. o výchove a vzdelávaní (Školský zákon) a o zmene a doplnení niektorých zákonov, § 79, je absolventská písomná práca a jej obhajoba súčasťou absolventskej skúšky, v ktorej študent konzervatória prezentuje úroveň svojich odborných vedomostí a zručností. 
2. Smernica je záväzná pre každého študenta školy.
3. Autor práce je zodpovedný za jej originalitu a za rešpektovanie autorských práv.


Článok 2
Spracovanie písomnej absolventskej práce na konzervatóriu  má preveriť:
1. preveriť rozsah a kvalitu vedomostí v príslušnom študijnom odbore a prehĺbiť návyky 
a zručnosti, osvojené v priebehu predchádzajúcich rokov štúdia na konzervatóriu, 
2.    prispieť k zvládnutiu odbornej terminológie, 
3.    rozvíjať pripravenosť na samostatnú a tvorivú činnosť v príslušnom odbore,
4.    prispieť k hlbšiemu sebapoznaniu svojich schopností exaktného myslenia 
       a možností intelektuálnej sebarealizácie. 


Článok 3
Absolventská písomná práca  musí spĺňať nasledujúce všeobecné požiadavky:
1. zrozumiteľne vymedziť a formulovať problém a tvorivo ho rozpracovať podľa zvoleného cieľa, 
2.    preukázať schopnosť orientovať sa v odbornej literatúre a získať prehľad o riešenom probléme,    analyzovať doterajší stav jeho riešenia, 
3.    preukázať schopnosť porovnať rôzne prístupy k problému,
 4.   aplikovať teoretické poznatky na riešenie praktického problému a formulovať z toho vyplývajúce závery, 
 5.   zdokonaliť sa v metodike tvorby písomných prác a v používaní vedeckej a odbornej    
       terminológie.


Článok 4
Termíny zadávania a odovzdávania absolventských písomných prác

1. Témy absolventských písomných prác navrhujú pedagógovia školy a schvaľuje ich riaditeľ konzervatória na návrh vedúcich predmetových komisií do 30. 03. predchádzajúceho školského roku.  Zároveň určí vedúcich a oponentov jednotlivých absolventských prác. 
2. Žiaci odovzdajú jeden zviazaný exemplár absolventskej písomnej práce v pevnej väzbe do 30. 4. daného roka vyučujúcemu predmetu Diplomový seminár.
3. Žiaci odovzdajú jednu elektronickú verziu vo formáte PDF (v takej istej podobe, v akej je vytlačená verzia absolventskej písomnej práce) vyučujúcemu predmetu Diplomový seminár.
4. Vyučujúci predmetu Diplomový seminár odovzdá formulár oponentského posudku oponentovi absolventskej písomnej práce a následne zhromaždí vypracované oponentské posudky.
5. Vyučujúci predmetu Diplomový seminár odovzdáva zviazané exempláre absolventských písomných prác v pevnej väzbe a k nim vypracované oponentské posudky komisii absolventských skúšok (pred samotným konaním absolventských skúšok).

Článok 5
Formálna úprava absolventskej písomnej práce
1. Absolventská písomná práca je napísaná v slovenskom jazyku.
2. Je jednostranne vytlačená počítačovou tlačou na bielom papieri formátu A4.
3. Formálna štandardná úprava absolventskej písomnej práce podlieha normám STN 01 6910:1999 Pravidlá pásania a úpravy písomností, STN ISO 1086 : Informácie a dokumentácia – Titulné listy kníh a  ISO 7144:1986: Documentation – Presentation of theses and similar documents a je v súlade s touto smernicou.
4. Absolventská písomná práca musí spĺňať nasledujúce formálne požiadavky:
a) Horný a dolný okraj je 2,5 cm, ľavý 3,5cm a pravý 2,5 cm.
b) Riadkovanie je v celej práci jednotné – 1,5, len v poznámkach pod čiarou je povolené riadkovanie 1.
c) Veľkosť písma textu je 12, nadpisov prvej úrovne 14, druhej 13 a tretej 12. Hlavné kapitoly sa označujú číslami, píšu sa tučným písmom (bold), vo veľkosti písma 14. Podkapitoly veľkosťou 13, podpodkapitoly veľkosťou 12. Pod názvom kapitoly sa vynecháva iba 1 riadok (nie viac). Majú sa začínať krátkym úvodným vstupom (aspoň 1 uvádzacia veta), pretože za názvom kapitoly nemá hneď nasledovať názov podkapitoly. Podkapitoly sa tiež označujú číslom (napr. 2.1, 2.2., 2.3 ...) Každá nová hlavná kapitola (nie podkapitola) sa má začínať na novej strane. Odsek sa v texte začína v novom riadku 5 medzerami alebo jedným posunom cez tabulátor. Medzi odsekmi sa nevynecháva riadok. Typ písma celej práce je Times New Roman. Štýl písama sa v práci nesmie meniť a nemalo by sa podčiarkovať. Text má byť zarovnaný z oboch strán (do bloku). Kurzíva sa používa iba pri citácii, poprípade v cudzojazyčných termínoch a názvoch diel. Tučné písmo sa používa iba pri názvoch kapitol a podkapitol.
d) Rozsah práce je minimálne 25 normovaných strán, t.j. 45000 znakov podľa Štátneho vzdelávacieho programu Konzervatória v SR (9. Konzervatórium – organizačné podmienky na výchovu a vzdelávanie) a normy ISO 900. Pri nastavení je potrebné dodržať normovanú stranu, teda 1800 znakov (písmen, medzier, interpunkčných znamienok). Do rozsahu práce sa počíta len úvod, hlavný text a záver. Do hlavnej časti textu práce sa neodporúčajú vkladať obrázky, ktoré priamo nesúvisia s textom na danej strane (s výnimkou notových ukážok pri analytických prácach a obrázkov choreografií tanečných predstavení). Obrázky, ilustrácie a grafy sa priamo v texte používajú iba vtedy, ak sú nevyhnutné pre pochopenie textu. V opačnom prípade sa umiestňujú do príloh. Ak je obrázok v texte, nesmie veľkosťou presiahnuť 1/3 strany. Do rozsahu práce sa nepočítajú znaky v úvodných textoch (obálka, titulný list, abstrakt, obsah, zoznam skratiek,  ilustrácií, fotografií a pod.) a prílohy.
e) Jazykový štýl práce. Absolventská  práca patrí do odborného, náučného  štýlu, do vecnej literatúry s použitím výkladového, opisného a informačného slohového postupu.  Tomu sa podriaďujú lexikálne prostriedky (výber slov), morfológia (skloňovanie, časovanie), syntax (vetná stavba). Používajú sa citovo bezpríznakové, neutrálne slová z okruhu spisovnej slovenčiny a odborné termíny, cudzie slová, ustálené slovné spojenia, neologizmy. V práci sa je potrebné vyhýbať 1. osobe jednotného čísla (aj keď ide o vlastné vyjadrenie, tvrdenie, zistenie) a nahrádzať ho autorským plurálom (1. osoba množného čísla – “navrhujeme”,” zistili sme”) alebo vyjadrením v 3. osobe v pasíve (“označuje sa”,  “odporúča sa” alebo trpné príčastie “bolo dokázané”, “je definované”). Vyhýbanie sa 1. osobe (ja-rozprávanie) pomáha v práci sústrediť pozornosť na predmet skúmania a  na tému práce, nie na jej autora. Vhodné je popisovanie v minulom čase alebo v tzv. gnómickom prézente (prítomný čas, ktorý sa používa na vyjadrenie nezávislých tvrdení alebo tvrdení z minulosti). Študent si môže vybrať, treba však dbať na to, že ak začne popisovať napr. životopisné údaje o skúmanej osobnosti v minulom čase, treba ho tak dodržať v celom popise, prípadne po celý čas v gnómickom prézente. Text má byť formulovaný do jednotlivých viet a predovšetkým do súvetí. Tu je potrebné dbať na gramatiku a na správne používanie čiarok. 
f) Za jazykový štýl absolventskej písomnej práce zodpovedá sám žiak. V prípade, že práca nevykazuje dostatočnú úroveň z lexikologického hľadiska a vyžaduje si odbornú konzultáciu, žiak môže využiť služby copywritera (alebo korektora) na odstránenie štylistických a jazykových nedostatkov.
g) Citovanie v texte – ak sa v práci používajú myšlienky, vety, definície a fakty iných autorov, je potrebné ich v texte označiť a uviesť ich zdroj v súlade s normou. Robí sa to, či už ide o priamu citáciu (doslovnú) alebo len voľné parafrázovanie cudzej myšlienky. Prezentovanie cudzích myšlienok ako svojich sa považuje za plagiátorstvo a v odbornej praxi je neprípustné a trestné. Citát sa uvádza v úvodzovkách a v kurzíve. Po úvodzovkách má nasledovať buď harvardský sytém, horný index alebo systém odkazu. Možné spôsoby citovania: 1. Harvardský systém citácie – “citát” (Priezvisko autora citátu rok vydania publikácie, číslo strany) medzi priezviskom a rokom sa nedáva čiarka. 2. Horný index – citát sa označí horným indexom v poradí, ktoré zachováva postupnosť číslovania v celom dokumente. Index potom odkazuje na odkaz buď na konci práce alebo na odkaz na tej istej strane umiestnený pod čiarou. 3. Odkaz – využíva sa pri parafráze a citáte, kedy sa meno autora spomína už priamo v texte, vtedy sa do odkazu v  zátvorke píše iba rok vydania a strana. Napr: Podľa Lipsona práce “citácie môžu byť zdrojom problémov” (2008, s.8) pri písaní prác.
h) Strany sa číslujú arabskými číslicami nepretržite v dolnej časti strany rovnakým typom písma a veľkosťou písma ako je použité v texte. Čísla strán sa začínajú písať až od úvodu, pričom prvou počítanou stranou (bez vpisovania strany) je titulný list.

5. Absolventskú písomnú prácu tvorí povinne úvodná časť a hlavná textová časť. Jej  nepovinnou súčasťou sú prílohy a koncová časť - sprievodný materiál. Poradie jednotlivých povinných položiek je nasledovné:
a)  obal – na vonkajšej strane sa uvádza názov školy, názov práce, typ práce, meno a priezvisko autora, miesto a rok predloženia práce, 
b)  titulný list – uvádza sa názov školy, názov (a podnázov) práce, typ práce, meno a priezvisko autora, odbor štúdia; titul, meno a priezvisko odborného konzultanta práce; stupeň kvalifikácie, dátum odovzdania práce, dátum obhajoby, miesto a rok vydania,
c)  čestné vyhlásenie – je súčasťou absolventskej práce, v ktorom autor písomnej reflexie uvádza a potvrdzuje, že prácu vypracoval samostatne pod vedením a usmerneniami odborného konzultanta absolventskej práce a s využitím uvedených prameňov a literatúry.
d)  abstrakt – píše sa v slovenskom jazyku a v niektorom zo svetových jazykov v súlade s medzinárodnou normou ISO 214 Documentation – Abstracts for publications and documentation. Musí obsahovať meno autora, názov práce, názov školy, meno odborného konzultanta, stupeň odbornej kvalifikácie, miesto a rok, rozsah práce. Text abstraktu prináša stručné informácie o práci, o jej cieľoch, metódach, výsledkoch a predpokladanom prínose práce. Píše sa bez odkazov na text, bez úvah, citácií. Má mať minimálne 100-150 slov. Používa sa tretia osoba jednotného čísla a trpné príčastie (napr. Práca sa zaoberá... dielo je predstavené...cieľom bolo...). Na strane abstraktu sa nachádza 3 – 5 kľúčových slov zažínajúcich vždy veľkým písmenom a oddelených bodkou. Cudzojazyčná verzia sa umiestňuje na tú istú stranu ako slovenská, v prípade, že je rozsiahlejšia a presiahne sa 1 strana, cudzojazyčná verzia začína na novej strane. 
e)  obsah – uvádza názvy všetkých častí práce, kapitol a podkapitol, spolu s číslom strany, na ktorej sa daná časť nachádza.
f)  zoznamy ilustrácií a tabuliek – nepovinná časť práce.
g)  zoznam skratiek a značiek – nepovinná časť práce.
h)  úvod – prvá časť hlavnej časti práce v rozsahu 1 – 2 strany uvádza do problematiky práce, prináša základné informácie o motívoch jej písania, t.j. o dôvodoch spracovania a výberu témy, o cieľoch a zámeroch práce, o jej štruktúre, použitých metódach a prameňoch, o riešenej problematike a o dôležitosti a význame práce.
i)  jadro – textová časť, logicky štruktúrovaný celok s viacerými kapitolami a podkapitolami, sa venuje nastolenej problematike tak, aby boli splnené ciele práce.
j)  záver – prináša vecnú sumarizáciu, vlastné závery a pohľad autora na danú tému v rozsahu 1 - 2 strany, tematicky sa vracia k úvodu, hodnotí nakoľko sa podarilo naplniť stanovený cieľ, prináša zhrnutie práce a jej výsledkov, prípadne odporúčanie na ďalšie vyzužitie práce v praxi
k)  zoznam bibliografických odkazov – podľa platných noriem: STN ISO-690 a ISO-690-2 uvádza všetky použité pramene v súlade s autorskými pravidlami a bibliografickou normou a preto sú pre každého študenta záväzné. Čím viac rôznorodých zdrojov študent pri práci použije, tým viac ukazuje svoju rozhľadenosť v téme a svoje schopnosti získať a spracovať informácie z rôznych prameňov. Zdrojmi môžu byť tlačené dokumenty (knihy, monografie, skriptá), články z novín, časopisov a zborníkov, bulletiny, osobné dokumenty, normy, zákony, archívne pramene, notový materiál, zvukové a audiovizuálne nahrávky, e-knihy, elektronické časopisy a príspevky z  internetových zdrojov, e-mailová komunikácie, osobné rozhovory a pod. 
l)  prílohy – nepovinná časť práce, ktorá ilustruje a dopĺňa hlavnú časť, napr. fotodokumentačný materiál, zoznamy vystúpení, atď. Označujú sa písmenami A-obrazová príloha, B- textová príloha.
m) sprievodný materiál – nepovinná časť práce, diskety, CD-romy, filmy a pod.

6. Absolventská písomná práca musí byť v súlade s bibliografickou normou: STN ISO-690 – Dokumentácia a ISO-690-2: Elektronické dokumenty alebo ich časti z roku 2001, medzinárodnými  formálnymi a citačnými kritériami a zásadami odkazovania na literatúru.

Článok 4
Obhajoby absolventských písomných prác

· Obhajoba absolventskej písomnej práce je súčasťou absolventskej skúšky, popri absolventskom výkone a súbornej skúške z pedagogickej prípravy. Dátum jej konania určuje riaditeľ školy, v riadnom termíne sa koná sa v júni a prebieha pred odbornou komisiou.

· Súčasťou obhajoby je prezentácia pripravená v programe PowerPoint. Prezentácia musí byť stručná (v rozsahu maximálne 6 až 7 slajdov) a študent v nej uvádza len základné informácie, ktoré slúžia ako podpora jeho ústneho prejavu. Do prezentácie je povolené doplniť vizuálne materiály a obrázky, ktoré neboli priamou súčasťou textu absolventskej práce, pokiaľ priamo súvisia s témou a zvyšujú názornosť výkladu. Študent môže na záver prezentácie vložiť dodatočné slajdy obsahujúce pripravené odpovede na otázky oponenta. 

Článok 5
Záverečné ustanovenia
Smernica č. 1/2022 o absolventských písomných prácach na Konzervatóriu Timonova 2, Košice nadobúda platnosť dňom podpísania a účinnosť od 05. 09. 2024.


Prílohy k smernici

Príloha 1: Formulár na posudok oponenta absolventskej písomnej práce
Príloha 2: Tabuľky k obalu a titulnému listu absolventskej písomnej práce
Príloha 3: Vzor obalu absolventskej písomnej práce
Príloha 4: Titulný list absolventskej písomnej práce
Príloha 5: Vzor čestného vyhlásenia
Príloha 6: Vzor abstraktu v slovenskom a cudzom - anglickom jazyku
Príloha 7: Zoznam bibliografických odkazov – ich tvorba podľa normy STN ISO 690
Príloha 8: Použitie umelej inteligencie pri vypracovaní absolventskej písomnej práce
















Posudok oponenta absolventskej písomnej práce



 Meno žiaka: 
 Oponent absolventskej písomnej práce: 
 Názov absolventskej práce: 
 Počet strán absolventskej písomnej práce:  

· Oponent posudzuje:
· Stanovenie cieľa a mieru jeho splnenia náročnosť, kvalitu spracovania témy; vhodnosť použitých metód samostatnosť študenta schopnosť nachádzať riešenia vlastnú praktickú časť (analýza, rozbor, dotazník, ja - rozprávanie a pod.).
· Logickú štruktúru práce formálnu úpravu práce, prílohy štylistickú úroveň práce, pravopis.
· Výber literatúry, práca s literatúrou, vrátane citácií; uvedenie zdroja citácie.



· Prácu: odporúčam -  neodporúčam* prijať		       	
· Otázky pre žiaka na obhajobu:











                                                                                                                     ............................................
Podpis oponenta



*nehodiace sa prečiarknite








Tabuľky k obalu a titulnému listu absolventskej písomnej práce


OBAL PRÁCE 
	údaj
	Typ písma (b= malé tučné písmo, B=veľké tučné, bez písmena = normálne písmo) , veľkosť písma
	Riadok od vrchnej časti

	Názov školy
	b,14
	2

	NÁZOV PRÁCE
	B, 16
	7 (resp.7,8)

	Typ práce
	14
	8 (resp.9)

	Meno a priezvisko autora
	b,14
	16

	Miesto a rok predloženia práce
	b,14
	31



TITULNÝ LIST
	údaj
	Typ písma
	Riadok od vrchnej časti

	Názov školy
	14
	2

	NÁZOV PRÁCE
	16
	8

	Typ práce
	12
	9

	Meno a priezvisko autora
	14
	13

	Odbor štúdia: 8229 7 06 Hudba – Hra na viole
	12
	21

	Vedúci absolventskej diplomovej práce: .....
	12
	22

	Odborný konzultant: Mgr...
	12
	23

	Stupeň kvalifikácie:: diplomovaný špecialista umenia (DiS.art)
	12
	24

	Dátum odovzdania práce
	12
	25

	Dátum obhajoby:
	12
	26

	Rok a miesto predloženia práce
	14
	31















Konzervatórium Jozefa Adamoviča a 
Konzervatórium Petra Dvorského, Timonova 2, Košice





NÁZOV PRÁCE
Absolventská písomná práca










Meno a priezvisko









Košice 2026



Konzervatórium Jozefa Adamoviča a 
Konzervatórium Petra Dvorského, Timonova 2, Košice





NÁZOV PRÁCE (16)
Absolventská písomná práca (12)





Meno a priezvisko autora (14)









Odbor štúdia: 8229 7 06 Hudba – Hra na viole
Odborný konzultant absolventskej písomnej práce:
Stupeň kvalifikácie: diplomovaný špecialista umenia (DiS.art.)
Dátum odovzdania práce: 30. 04. 2026
Dátum obhajoby: jún 2026



Košice 2026





















ČESTNÉ VYHLASENIE
Čestne vyhlasujem, že som túto absolventskú písomnú prácu vypracoval/a samostatne, riadiac sa radami a usmerneniami svojho odborného konzultanta PhDr. Xxxxxx Xxxxxxxxxxxx, a s využitím uvedených prameňov a literatúry. 
                                                                                                       ...........................................
                                                                                                             podpis autora práce   


Abstrakt
EVANSOVÁ, Ingrid: Analýza klavírnych sonát Ludwiga van Beethovena.  [Absolventská písomná práca]. Konzervatórium Jozefa Adamoviča a Konzervatórium Petra Dvorského. Odborný konzultant: PhDr. Xxxxxx Xxxxxxxxxxxx. Stupeň odbornej kvalifikácie: Diplomovaný špecialista umenia (DiS. art.). Košice: 2023. s. 30, znakov: 45 000.

Absolventská písomná práca xxxxxxxxxxxxxxxxxxxxxxxxxxxxxxxxx sa zaoberá xxxxxxxxxxxxx
xxxxxxxxxxxxxx xxxxxxxxxxxxxxxx xxxxxxxxxxxxxxx xxxxxxxxxxxxxxxx. Prezentuje xxxxxx
xxxxxxxxxxxxx xxxxxxxxxxxxxxxxx. Cieľom práce je xxxxxxxxxxxxxx xxxxxxxxxxxx xxxxxxxx
Pri jej spracovaní boli použité metódy xxxxxxxxxxxxxxx xxxxxxxxxxxxx xxxxxxxxxxxx xxxxxxx. Jednotlivé kapitoly prinášajú xxxxxxxxxxxxx xxxxxxxxxxxxxxxxxxxxxx xxxxxxxxxxxxxxxxxxx. Znažná pozornosť je venovaná xxxxxxxxxxxxxxxx xxxxxxxxxxxx xxxxxxxxxxxxx xxxxxxxxxxx. Xxxxxxxxx vymedzuje xxxxx xxxxx xxxxxxxxxxxxxxx. Závery práce xxxxxxxxxxxxxx xxxxxxxx
xxxxxxxxxxx. Za predpokladaný prínos xxxxxxxxxxxxx xxxxxxxxxxxxxxxxxxx xxxxxxxxxxxxxx.

